ଭୁବନେଶ୍ୱର, ଏପ୍ରିଲ ୨୫ (ଲୋକାଲ ୱାୟାର): ରାଜ୍ୟରେ କୋଭିଡ-୧୯ ରୋଗୀଙ୍କ ସଂଖ୍ୟା ବଢି ଚାଲିଥିବା ବେଳେ କେତେକ ଆକ୍ରାନ୍ତଙ୍କ ନିକଟରେ କରୋନା ଲକ୍ଷଣ ୧୪ ଦିନର କ୍ୱାରେଣ୍ଟାଇନ ପରେ ଦେଖାଯାଇଥିବା ତଥ୍ୟ ଜଣାପଡ଼ିଛି ।
ଉଲ୍ଲେଖଯୋଗ୍ୟ, ରାଜ୍ୟରେ ଚିହ୍ନଟ କୋଭିଡ ରୋଗୀ ବିଶେଷ କରି ପ୍ରଥମ ୫ ଜଣଙ୍କ ଠାରେ ୫ରୁ ୧୪ ଦିନ ମଧ୍ୟରେ ଲକ୍ଷଣ ଦେଖା ଯାଇଥିଲା ।
ତାଙ୍କ ଠାରେ ଲକ୍ଷଣ ଦେଖା ଯାଇନଥିଲା । ରାଜ୍ୟ ସରକାର ୧୪ଦିନ ପାଇଁ କ୍ୱାରେଣ୍ଟାଇନ ସମୟ ଧାର୍ଯ୍ୟ କରିଥିବାରୁ ଉକ୍ତ ଆକ୍ରାନ୍ତ କ୍ୱାରେଣ୍ଟାଇନ ସମୟ (୧୪ ଦିନ) ଶେଷ ହେବା ପରେ ଏପ୍ରିଲ ୨୦ରେ ବ୍ୟାଙ୍କ ଅଫ ଇଣ୍ଡିଆ ଶାଖାକୁ ଯାଇଥିଲେ ।
ଏହା ଅନେକଙ୍କୁ ବିସ୍ମିତ ଓ ଚିନ୍ତିତ ମଧ୍ୟ କରିଛି । କାରଣ ଅନେକ ଜିଲ୍ଲାରେ ୧୪ ଦିନ କ୍ୱାରେଣ୍ଟାଇନ ଶେଷ କରିବା ପରେ ବହୁତ ଲୋକ ସାଧାରଣ ଭାବେ ଚଳପ୍ରଚଳ କରୁଛନ୍ତି ।
ତାମିଲନାଡୁ ସରକାର ବିଦେଶ ଫେରନ୍ତା ଓ ଅନ୍ୟ ରାଜ୍ୟ ଫେରନ୍ତାଙ୍କ ପାଇଁ ୨୮ ଦିନିଆ କ୍ୱାରେଣ୍ଟାଇନ ବାଧ୍ୟତାମୂଳକ କରିଛନ୍ତି ।
ବିଶ୍ୱ ସ୍ୱାସ୍ଥ୍ୟ ସଂଗଠନ ଓ ଚୀନର ମିଳିତ ସର୍ବେକ୍ଷଣ ଅନୁଯାୟୀ ୩ରୁ ୪ ପ୍ରତିଶତ ରୋଗୀଙ୍କ କ୍ଷେତ୍ରରେ ୧୪ ରୁ ୨୭ ଦିନ ମଧ୍ୟରେ ଲକ୍ଷଣ ଦେଖା ଦେଇଥିଲା ।
ସମ୍ବେଦନଶୀଳ ବୟସ ବର୍ଗ ୬୦ ବର୍ଷ ଓ ଅଧିକ ବୟସର କରୋନା ପଜିଟିଭ ରୋଗୀ ସଂକ୍ୟାରେ ୧୭୫ ପ୍ରତିଶତ ବୃଦ୍ଧି ପାଇବା ଚିନ୍ତାର କାରଣ ପାଲଟିଛି ।
ସେହିପରି ଆଉ ଏକ ସନ୍ଦିଗ୍ଧ ବୟସ ବର୍ଗ ୪୧ରୁ ୬୦ ବର୍ଷର ଲୋକଙ୍କ କ୍ଷେତ୍ରରେ କରୋନା ପଜିଟିଭଙ୍କ ସଂଖ୍ୟାରେ ୧୩୩ ପ୍ରତିଶତ ବଢିଛି ।
୧୫ରୁ ୪୦ ବୟସ ବର୍ଗରେ ଏହି ବୃଦ୍ଧି ପ୍ରାୟ ୭୩ ପ୍ରତିଶତ ଥିବା ବେଳେ ୦-୧୪ ବର୍ଷ ବୟସର ପିଲାଙ୍କ କ୍ଷେତ୍ରରେ ଏହି ବୃଦ୍ଧି ୨୫ ପ୍ରତିଶତ ଥିବା ପରିଲକ୍ଷିତ ହେଉଛି ।
